Trajanov trofej

Tropaeum Traiani (na latinskom doslovno: Trofej Trajana) je spomenik koji je u gradu Civitas Tropaensium (današnji Adamclisi iz Rumunjskoj) u tadašnjoj provinciji Moesia Inferior godine 109. podigao rimski car Trajan kako bi proslavio veliku pobjedu nad Dačanima u bitci kod Tape godine 102. Spomenik je podignut na mjestu gdje je sedamnaest godina ranije - godine 92. - u borbi s barbarima bila potpuno uništena XXI legija Rapax. Prije Trajanovog spomenika je na tom mjestu postojao oltar na čijim zidovima su ispisana imena 3.000 legionara i pripadnika pomoćnih trupa koji su umrli "boreći se za Republiku". Trajanovom je spomeniku kao uzor poslužio Augustov maulozej, a godine 107/08. je posvećen bogu Marsu Ultoru. Spomenik je saadržavao 54 metopa koji su prikazivali Rimljane u borbi protiv neprijatelja; većina njih se danas čuva u obližnjem muzeju. Spomenik je zamišljen kao svojevrsno upozorenje plemenima izvan nedavno osvojene provincije. Originalni spomenik je davno propao, a na njegovom mjestu je godine 1977. podignuta suvremena rekonstrukcija. Reference Vanjske veze The Museum Complex of Adamclisi Arhivirano 2007-10-15 na Wayback Machine-u